钦定古今图书集成/明伦汇编/氏族典/第239卷 > 张彖
## 钦定古今图书集成/明伦汇编/氏族典/第239卷 > 张彖

按《尚友录》：彖华阴主簿，为守令所抑，叹曰：“大丈夫有
凌云盖世之志，而拘于下位，如立身矮屋之下，使人
抬头不得。”遂弃官而去。时杨国忠专权，公卿以下莫
不謟事。或劝彖谒之曰：“一见富贵可立图。”彖曰：“君辈
倚杨右相如泰山，吾以为冰山耳。若皎日一出，君辈
得无失所恃乎？”遂隐嵩山。